Visit Site
Recommended byColombia
అనంతరం 2018 జూన్ 10న సీజన్ 2 స్టార్ట్ చేశారు. నేచురల్ స్టార్ నాని హోస్ట్‌గా వ్యవహరించగా.. మొదటి సీజన్‌తో పోల్చుకుంటే కంటెస్టెంట్స్ వీక్ కావడం వల్ల ఈ సీజన్ 2 బుల్లితెర ప్రేక్షకులకు ఓ మోస్తరు వినోదాన్ని మాత్రమే అందించగలిగింది. ఎన్టీఆర్‌తో పోల్చుకుంటే నాని హోస్ట్‌గా ఒక అడుగు వెనుకనే ఉండిపోయారు. ఇక రెండో సీజన్‌లో అనేక గొడవలు, వివాదాలు, రచ్చల నడుమ కౌశల్.. బిగ్ బాస్ సీజన్ 2 విజేతగా అవతరించారు.
ఇక బిగ్ బాస్ మొదటి సీజన్ జూలైలో ప్రారంభం కాగా.. రెండో సీజన్ ఒక నెల ముందుగానే అంటే.. జూన్‌లోనే ప్రారంభమైంది. అయితే మార్చి నెల వచ్చేస్తున్నా సీజన్ 3 సంబంధించిన పనులు కసరత్తులు నత్తనడకన సాగుతున్నాయి. అయితే కీలకమై హోస్ట్ కోసం ఇంకా వెతుకులాట సాగుతూనే ఉంది. నాని, ఎన్టీఆర్, రానా, విజయ్ దేవరకొండ, చిరంజీవి, నాగార్జున ఇలా చాలా పేర్లు వినిపించినప్పటికీ.. జూనియర్ ఎన్టీఆర్ అయితేనే హోస్ట్‌కి న్యాయం చేస్తారని ఆయనే దాదాపు ఖాయం కావచ్చని నిన్న మొన్నటి వరకూ వార్తలు వినిపించాయి.
అయితే ఎన్టీఆర్ ప్రస్తుతం రాజమౌళి దర్శకత్వం ఆర్ ఆర్ ఆర్ సినిమా చేస్తున్నారు. రాజమౌళి సినిమా అంటే ఖచ్చితంగా రెండేళ్లు హీరో లాక్ అయిపోవాల్సిందే. ఆ సినిమా స్క్రిప్ట్ పనుల్లో క్షణం తీరిక లేకుండా గడిపేస్తున్నారు ఎన్టీఆర్. ఈ తరుణంలో ఎన్టీఆర్.. బిగ్ బాస్ సీజన్ 3 హోస్ట్ చేసే అవకాశాలు దాదాపు లేనట్టే.
అయితే ఎన్టీఆర్ బిగ్ బాస్ సీజన్ హోస్ట్ రేస్ నుండి తప్పుకోవడంతో కింగ్ నాగార్జున హోస్ట్ రేస్‌లో ముందు వరసలో ఉన్నట్టు తెలుస్తోంది. ‘మీలో ఎవరు కోటీశ్వరుడు’ అంటూ బుల్లితెరపై సందడి చేసిన నాగార్జున.. ఆ కార్యక్రమం ద్వారా హోస్ట్‌గా శెభాష్ అనిపించుకున్నారు. ఈ తరువాత సీజన్‌ని చిరంజీవి హోస్ట్ చేసినా.. నాగార్జున స్థాయిలో మెప్పించలేకపోయారు. కాగా.. నాగార్జున ‘మీలో ఎవరు కోటీశ్వరుడు’ హోస్ట్ అనుభవాన్ని బిగ్ బాస్ ద్వారా ఉపయోగించుకోవాలని స్టార్ మా ప్రయత్నాలు మొదలు పెట్టినట్టు తెలుస్తోంది.
ప్రస్తుతం నాగార్జున రెండు సినిమాలను లైన్‌లో ఉన్నాయి. ఈ రెండు ఆయన సొంత సినిమాలు కావడంతో కాస్త బ్రేక్ ఇచ్చి బుల్లితెరపై రక్తికట్టించేందుకు ‘బిగ్ బాస్ సీజన్ 3 హోస్ట్’గా మారేందుకు సంప్రదింపులు జరుగుతున్నట్టు తెలుస్తోంది. అన్నీ అనుకున్నట్టు జరిగితే.. బిగ్ బాస్ హౌస్‌లో మీ కింగ్ నాగార్జున అనడం ఖాయం గానే కనిపిస్తుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.